Райнер Мария Рилке
Влюбените

Превод от немски: Стефан Бесарбовски, 1979

chitanka.info

Виждаш ли прегръдката им свята?

Не страстта, духът ги в плен държи.

Тръпнат като тънка ос телата,

край която жарка кръв кръжи.

Будни са — света ще проумеят.

Жадни са — страстта ще утолят.

Остави ги — нека да се слеят

и така — да се раздалечат.

1908

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.